ตั้งครรภ์และเป็นพาหะธาลัสซีเมีย ชนิดเบต้า คุณสั่งยา Ferrous fumarate (I-RON-F) 200 mg ให้ทานหลังอาหารเย็นและมียาวิตามิน Obimin AZ กับ Folic Acid 5 mg ให้ทานหลังอาหารเช้า"แต่เมื่อเดือนที่แล้วคุณให้ทาน Ferrous fumarate (I-RON-F) 200 mgหลังอาหารเช้าพร้อมกับวิตามิน Obimin AZ กับ Folic Acid 5 mg"1. อยากทราบว่าวิธีการทานทั้ง 2 แบบมีผลต่างกันอย่างไร? และ ยาทั้ง 3 ชนิดสามารถทานพร้อมกันได้ไหมคะ?2. เคยอ่านเจอว่า Ferrous fumarate อันตรายต่อหญิงตั้งครรภ์จริงหรือไม่คะ?หมายเหตุ - ตอนนี้ตั้งครรภ์ได้ 15 สัปดาห์ แล้วค่ะHemoglobin typingDCIP -OF (Tested else where) -Hb 11.20 g/dlHematocrit 35.0 %Rbc count 5.59 x10*6/ulMCV 62.6 flMCH 20.0 pgMCMH 32.0 g/dlRed cell distribution RDW 15.6 %Hb A 94.2 %Hb A2 5.4Hb F 0.4Hb E - %Hb CS - %Hb Bart's - %Hb H - %Hemoglobin Type Beta thal trait
สวัสดีค่ะ โรคธาลัสซีเมียคือโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็น บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตในกรณีนี้ที่เป็นแค่พาหะ คือตนเองไม่มีอาการ แต่สามารถถ่ายทอดไปให้บุตรได้ หากมีสามีที่เป็นโรคหรือเป็นพาหะแล้วส่งต่อมาให้บุตรเหมือนกัน พอบุตรได้รับยีนธาลัสซีเมียมาจากทั้งพ่อและแม่ก็อาจเป็นโรคได้ หรือถ้าสามีปกติไม่เป็นพาหะ บุตรก็อาจจะเป็นแค่พาหะเหมือนตนเอง แต่ไม่แสดงอาการใดๆของโรคยาที่แพทย์จ่ายมานั้นเป็นวิตามินบำรุงเลือด ซึ่งปกติจะก็จะจ่ายให้หญิงตั้งครรภ์โดยทั่วไปอยู่แล้วค่ะ ส่วนใหญ่วิตามินไม่ค่อยสัมพันธ์กับมื้ออาหาร แพทย์อาจแบ่งจ่ายให้รับประทานตามความเหมาะสม หรือเพื่อไม่ให้รับประทานยาในแต่ละมื้อมากเกินไป ควรรับประทานตามที่แพทย์สั่งมาในครั้งล่าสุดส่วน ferrous fumarate หรือก็คือธาตุเหล็กนั้น ได้มีการแนะนำให้ใช้ในหญิงมีครรภ์เพื่อป้องกันภาวะซีดขณะตั้งครรภ์ เพราะภาวะซีดขณะตั้งครรภ์อาจจะส่งผลให้บุตรคลอดก่อนกำหนด พัฒนาได้ไม่เต็มที่หรือมีน้ำหนักตัวน้อยตอนคลอดได้ และยังไม่เคยมีรายงานชัดเจนว่ามีอันตรายต่อหญิงมีครรภ์ ดังนั้นสามารถใช้ได้ตามที่แพทย์สั่ง และกลับไปติดตามอาการและฝากครรภ์ตามนัดทุกครั้งค่ะ